kardosdrur/scandi-wiki huggingface dataset:
Rinnanbanden

Rinnanbanden er det norske navn for Gestapo-afdelingen Sonderabteilung Lola (= specialafdeling Lola) i Norge med hovedkvarter i Trøndelag med landsforræderen Henry Oliver Rinnan (1915-1947) som anfører. Afdelingen havde i alt omkring 50 medlemmer. De mest kendte var Rinnan, Charles Dolmen, Arild Hjulstad Ostby, Ivar Grande og Kitty Grande.

Med tilknytning til det tyske sikkerhedspoliti i Trondheim byggede Rinnan en organisation op, der til sidst talte mere end 60 medlemmer. Fra sin base i Jonsvannsveien 46  i Trondheim (kaldet "Bandeklosteret" af medlemmerne) arbejdede afdelingen for den tyske besættelsesmagt. Deres arbejdsmetode var at infiltrere modstandsbevægelsen ved at udgive sig for at være modstandsfolk. Omkring 1.000 aktive modstandsfolk, særlig fra kystbygderne fra Sunnmøre og længere mod nord, blev arresteret som følge af Rinnan-bandens provokatørvirksomhed. Flere hundrede blev tortureret; mere end 80 blev dræbt. Flere medlemmer af Lola var aktive torturbødler; især var Rinnan berygtet.

Retsopgøret 
Under retsopgøret i Norge efter 2. verdenskrig foregik retssagen mod Rinnanbanden i 1946. Rinnan blev dømt for 13 mord og henrettet. 11 af hans hjælpere blev dødsdømt, men to af dem blev benådet. Som den første blev Hans Egeberg fra Oslo henrettet på Kristiansten fæstning 4. oktober 1945. Egeberg (f. 1912) var uddannet modist i Paris, men drømte om at blive akrobat. Efter det tyske angreb på Sovjetunionen i 1941 meldte han sig til Den norske legion. I Trondheim i oktober 1944 kom han i kontakt med Rinnans agent, den enlige mor Solveig Kleve,  som han snart blev forlovet med. Som medlem af Lola til maj 1945 gjorde han sig skyldig i grov tortur; til folks forundring blev han kun idømt livsvarigt fængsel i august 1945. Højesteret skærpede straffen til dødsdom. 

Kitty Grande blev idømt 20 år. Hun var aktiv agent i 1942, men Rinnan og Sicherheitsdienst var så utilfredse med hende, at de i december 1942 lod hende arrestere. I februar 1943 blev hun sendt til Ravensbrück som Nacht und Nebel-fange. Hun blev dog løsladt, efter at hendes fireårige søn Vidar omkom i en ulykke 1. august 1943. Hun giftede sig med Rinnanbande-medlemmet Ivar Grande i 1944 og var gravid, da han blev likvideret i Ålesund. Efter krigen flyttede hun til Sverige og giftede sig med en franskmand.

Noter

Litteratur på norsk 
 John Lyng (1948): Forræderiets epoke. Steensballes boghandels eftg.
 Idar Lind (2011): Kvinnene i Rinnanbanden.

Eksterne henvisninger 
 rinnanbanden.no
 Krigstidsarkivet (Trøndelag) findes på NTNU Universitetsbiblioteket

Norges historie
Norge under 2. verdenskrig
Norske kollaboratører på tysk side under 2. verdenskrig
Industrial and Commercial Bank of China

Industrial and Commercial Bank of China Ltd. (ICBC) (, ) er en kinesisk bank. Den var i 2012 verdens største bank målt på aktiver og den var i 2007 verdens mest profitable bank. Banken er en af Kinas fire store statsejede banker (de øvrige tre er Bank of China, Agricultural Bank of China og China Construction Bank).

ICBC blev grundlagt som virksomhed 1. januar 1984. Pr. marts 2010 havde banken aktiver for 12,55 mia. RMB (US $ 1.900 mia.) og over 18.000 afdelinger inklusive 106 udenlandske afdelinger. I 2011 var den rangeret som nr. 7 på Forbes Global 2000 liste over verdens største børsnoterede virksomheder.

Historie

2005 
Bankens Hongkong operationer er noteret under navnet ICBC Asia. Den har opkøbt HongKongvirksomheden Fortis Banks datterselskab og markedsført det under sit eget navn siden 10. otober 2005.

2006 
Under forberedelserne til koncernens børsnotering tilførte tre "strategiske investorer" 3,7 mia. US $ til ICBC :
 Goldman Sachs opkøbte 5,75 % for 2,6 mia.US $, den største sum Goldman Sachs nogensinde har investeret.
 Dresdner Bank (et 100 % ejet datterselskab til Commerzbank) investerede 1 mia. US$.
 American Express investerede 200 mio. US$.

Verdens største børsnotering 

ICBC blev på samme tid børsnoteret på Hong Kong Stock Exchange og Shanghai Stock Exchange den 27. oktober 2006. Det var på daværende tidspunkt verdens største børsnotering til en værdi af 21,9 mia. US$, som dermed overgik den tidligere rekord som var det japanske teleselskab NTT DoCoMos børsnotering i 1998 til en værdi af 18,4 mia. US$. I 2010 slog Agricultural Bank of China ICBCs rekord, da den rejste 22,1 mia. US $ i børskapital.

2008 
I august 2008 blev ICBC den anden kinesiske bank siden 1991 som fik tilladelse til at etablere en afdeling i New York.

Koncernfakta 
Anno 2006 havde ICBC 2,5 mio. virksomhedskunder og 150 mio. individuelle kunder.

Lån fordelt på branche 
I millioner kinesiske RMB (Yuan) i 2005:
 Fremstilingsindustri: 662,376, 20,1 % (28,7 % i 2004)
 Transport, lager, distribution & telekommunikation: 367.371, 11,2 % (10,2 % i 2004)
 Elektricitet, gas og vand: 281.179, 8,6 % (7,0 % i 2004)
 Detail, engros og catering: 265.906, 8,1 % (6,9 % i 2004)
 Ejendomsinvestering: 194.024, 5,9 %, (5,6 % i 2004)
 Sociale serviceorganisationer: 103.070, 3,1 %, (3,2 % i 2004)
 Byggeri: 89.666, 2,7 %, (2,1 % i 2004)
 Øvrige brancher: 313.804, 9,5 %, (12,1 % i 2004)
 Diskonterede regninger: 392.717, 11,9 %, (8,4 % i 2004)
 Personlige lån: 515.042, 15,7 %, (13,1 % i 2004)
 Udenrigsforretninger:104.398, 3,2 %, (2,7 % i 2004)
Total: 3.289.553

Lånesikkerhed 
 Sikret i fast ejendom: 34,1 %
 Sikret af andre sikkerheder: 22,1 %
 Garanterede lån: 23,3 %
 Usikrede lån: 20,5 %

Kilder

Eksterne henvisninger 
 Financial Reports
 Industrial and Commercial Bank of China
 Industrial and Commercial Bank of China

Etableret i 1984
Banker fra Kina
Statsejede virksomheder fra Kina
Virksomheder i Beijing
Ålgård

Ålgård er en by der er administrationsby i Gjesdal kommune i Rogaland fylke i Norge. Byen ligger 10 km syd for Sandnes hvor Figgjo løber ud fra Edlandsvatnet. Ud over det gamle Ålgård centrum er Bærland, Fiskebekk, Opstad og Solås regnet som en del af byen, der har omkring 9.000 indbyggere

Ålgård voksede op omkring De Forenede Ullvarefabrikker (DFU). Fabrikken blev grundlagt af haugianeren Ole Nielsen i 1870. Fabrikken lå før dette på Eikeland i Sandnes, men blev flyttet til Ålgård, hvor man kunne udnytte vandkraft til at drive maskinar. Ålgård ligger i et område med mange landbrug, og mange har fårehold, så det var let at få uld til fabrikken. Ole Nielsen var også involveret i opførelsen af en skole og Ålgård kirke.

Ålgårdbanen blev åbnet i 1924. Banen gik mellem Ålgård og Sandnes, og var tænkt som en del af Sørlandsbanen.

Uldvarefabrikken er nu nedlagt, men bygningerne bruges nu til indkøbscenter og bibliotek. E39 går gennem byen.

Byer i Rogaland
Lagtingsvalget 1988

Lagtingsvalget på Færøerne 1988 blev afholdt den 8. november 1988.

Framsóknarflokkurin er opstillet for første gang, men lykkedes ikke at få noget mandat i Lagtinget.

Resultater

Eksterne links 

Hagstova Føroya — Íbúgvaviðurskifti og val (Færøsk statistik)

1988
Politiske valg i 1988
Politik i 1988
Kasper Pedersen (fodboldspiller)

Kasper Pedersen (født 13. januar 1993) er en dansk fodboldspiller, der spiller i den norske Eliteserien klub Stabæk Fotball.

Karriere 
Han startede sin fodboldkarriere i Aabybro IF, inden han skiftede til Jetsmark IF. Han skiftede som 12-årig til AaB.

AaB 
Han spillede frem til foråret 2013 på AaB's Danmarkseriemandskab.

I foråret 2013 gjorde han sig bemærket ved at spille to kampe på AaB's førstehold i Superligaen mod Silkeborg IF og OB, uden at være på kontrakt i klubben, dvs. som amatørspiller. Pladsen i AaB's midterforsvar kom efter skader hos Rasmus Thelander og Thomas Augustinussen samt en karantæne til Kenneth Emil Petersen. I sin første kamp spillede han i midterforsvaret med en anden debutant, Jakob Blåbjerg, der erstattede Lasse Nielsen, som blev skadet under opvarmningen. Endnu mere spektatulært blev det, da Kasper Pedersen scorede sit første mål for AaB efter blot 2 minutter og 33 sekunders spil.

Efter tre officielle optrædender på AaB's førstehold fik han den 7. maj 2013 en kontrakt med AaB. Han forlængede den 2. juli 2015 sin kontrakt med fire år.

Esbjerg fB 
Den 15. januar 2021 blev det offentliggjort, at Kasper Pedersen skiftede til Esbjerg fB, hvor han skrev under på en aftale gældende frem til sommeren 2023.

Allerede samme sommer fik han imidlertid ophævet sin kontrakt med Esbjerg efter gensidig overenskomst. Efterfølgende kom det frem, at han i lighed med en stor del af holdets øvrige spillere var utilfreds med træner Peter Hyballa, der senere sagde sin stilling op, blandt andet efter Pedersens og andre spilleres offentlige kritik.

Stabæk 
Efter stoppet i Esbjerg fik Pedersen en kontrakt med norske Stabæk Fotball for to et halvt år.

Karrierestatistik

Klub
Statistik korrekt pr. 23. februar 2019.

Titler 
 AaB
 Superligaen: 2013/14
 DBU Pokalen: 2014

Referencer

Eksterne henvisninger 
 

Fodboldspillere fra Danmark
Fodboldspillere fra Aabybro IF
Fodboldspillere fra Jetsmark IF
Fodboldspillere fra AaB
Fodboldspillere fra Esbjerg fB
Fodboldspillere fra Stabæk Fotball
Jonathan Creek

Jonathan Creek er en britisk mysterie tv-serie produceret af BBC og skrevet af David Renwick. Det er generelt en slags krimi/drama men er også præget af noget humor. 

Hovedkarakteren Jonathan Creek bliver spillet af Alan Davies, som arbejder som konsulent for en tryllekunstner imens han også løser overnaturlige mysterier (såkaldte 'lukket rum' mysterier) hvor det virker som om at forbryderen er forsvundet i det blå luft. Dette gør han ved hjælp af sine evner for logisk deduktion og hans viden inden for illusion. 

Serien har været lidt on/off fra 1997-2004 hvor der blev sendt 4 sæsoner og 2 julespecials. 
I 2009 blev der vist en enkel special kaldet "The Grinning Man" og i 2010 blev der vist en special kaldet "The Judas Tree". 
En tredje special vil blive sendt på BBC i foråret 2013.

Britiske tv-serier fra 1990'erne
Britiske tv-serier fra 2000'erne
Britiske tv-serier fra 2010'erne
Tv-programmer fra BBC
Lagtingsvalget 1978

Lagtingsvalget på Færøerne 1978 blev afholdt den 7. november 1978. Antallet af medlemmer i Lagtinget blev forøget fra 26 til 32. Dette var det første lagtingsvalg hvor kvinder blev valgt ind på eget mandat, nemlig Karin Kjølbro (TF) og Jona Henriksen (JF), begge fra Suðurstreymoy (Syd Strømø).

Resultater

Eksterne links 
Hagstova Føroya — Íbúgvaviðurskifti og val (Færøsk statistik)

1978
Politiske valg i 1978
Politik i 1978
Lagtingsvalget 1980

Lagtingsvalget på Færøerne 1980 blev afholdt den 8. november 1980. 23 273 stemmer blev talt op.

Resultater

Referencer

Eksterne links 
Hagstova Føroya — Íbúgvaviðurskifti og val (Færøsk statistik)

1980
Politiske valg i 1980
Politik i 1980
Edlandsvatnet

Edlandsvatnet er en sø ved byen Ålgård i den vestlige del af Gjesdal kommune i Rogaland fylke i Norge. Søen er forbundet med Limavatnet med et lille sund på nordsiden, hvor E39 krydser ved Vaula bru. Edlandsvatnet har også tilløb fra Klugsvatnet og Langavatnet i sydøst. Afløbet er via elven Figgjo mod nordvest til havet.

Edlandsvatnet er en moderat næringsrig sø uden udprægede eutrofieringsproblemer. Udvaskninger fra landbruget og naturlig baggrundsudvaskning er de to vigtigste kilder til næringsstoftilførsler, men disse antages at være godt under tålegrænsen for søen.

Det er godt ørredfiskeri i søen.

Eksterne kilder og henvisninger 

Søer i Rogaland
Hassania

Hassania (, , også kendt som Klem El Bithan, Hasanya, Hassani og Hassaniyya) er en arabisk dialekt som primært tales i Mauretanien og Vestsahara. Sproget låner mange ord fra berbisk. Hassania har næsten helt erstattet berbisk som sprog i regionen.

Fordeling 
Ifølge Ethnologue.com var der i 2006 omkring 3.123.190, som talte hassania, fordelt i:

 : 2.770.000 (2006)
 : 150.000 (1985)
 : Ukendt
 : 175.800-210.000 (2000)
 : 40.000 (1995)
 : 40.000 (1985)
 : 10.000 (1998)
 : 7.190 (2006)

Se også 
 Maghreb arabisk
 Algerisk arabisk
 Marokkansk arabisk
 Tunesisk arabisk
 Libysk arabisk

Referencer

Litteratur 
 Cohen, David & el Chennafi, Mohammed (1963). Le dialecte arabe ḥassānīya de Mauritanie (parler de la Gəbla). Paris: Librairie C. Klincksieck. . 
 "Hassaniya, the Arabic of Mauritania", Al-Any, Riyadh S. / In: Linguistics; vol. 52 (1969), pag. 15 / 1969 

Arabiske dialekter
Sprog i Mauretanien
Sprog i Vestsahara
Sprog i Mali
Sprog i Algeriet
Sprog i Libyen
Sprog i Tunesien
Sprog i Marokko
Sprog i Senegal
Sprog i Niger
(274301) Wikipedia

(274301) Wikipedia er en asteroide der bevæger sig i asteroidebæltet, også kaldet en hovedbælteasteroide. Den blev observeret første gang den 25. august 2008, af astronomer på Andrusjivka astronomiske observatorium i Andrusjivka, Ukraine. Asteroiden blev den 27. januar 2013 navngivet efter online-encyklopædien Wikipedia.

I forbindelse med offentliggørelsen af navngivningen, stod følgende anført i Minor Planet Centers cirkulære 82403:

Oversat til dansk:

Karakteristik 
(274301) Wikipedia er en asteroide med en absolut størrelsesklasse på 16,9. Man ved ikke så meget om den, men den ligner formentlig de fleste af de andre hovedbælteasteroider, dvs. den består af en blanding af silikater og metal-legeringer. Man kender heller ikke dens albedo (reflektionsevne), men ud fra størrelsesklassen vurderes den til at have en diameter på omkring 1-2 km. I dens bane, der ligger knap 2,4 gange længere væk fra Solen end Jorden, er den godt 3 år og 8 måneder om et omløb om Solen.

Opdagelse 
Asteroiden Wikipedia er egentlig blevet opdaget tre gange af tre forskellige teams, og derfor kendes den også under de tre tidligere midlertidige navne: 2008 QH24, 2007 FK34 og 1997 RO4. Det er først senere blevet klart at der er tale om ét og samme objekt.

Astronomerne på Andrusjivka astronomiske observatorium i Ukraine, observerede asteroiden både den 25. og 26. august 2008, hvorefter den fik betegnelsen: 2008 QH24. De observerede den igen den 6. september 2008. På baggrund af deres data lykkedes det at beregne en tilstrækkelig præcis bane, til at man kunne se det var det samme objekt som Caussols-ODAS i Frankrig havde observeret i 1997 (betegnet 1997 RO4) og som Mt. Lemmon Survey og Steward Observatory (begge i Arizona, USA) havde observeret i 2007 (betegnet 2007 FK34).

Da Andrusjivka astronomerne leverede de afgørende data til banebestemmelsen, blev det dem der fik lov at foreslå et officielt navn. Initiativtageren til Andrusjivkaobservatoriet, Jurij Ivasjtjenko, foreslog på vegne af et at Wikipedia-Ukraines bestyrelsesmedlemmer – Andrij Makucha, at asteroiden skulle opkaldes efter Wikipedia. Minor Planet Center, der på vegne af den Internationale Astronomiske Union, endeligt beslutter hvad asteroider skal hedde, kunne så den 27. januar 2013, tre dage før ukrainsk Wikipedia havde ni-års fødselsdag, offentliggøre at man i det 15 mand store udvalg, enstemmigt havde valgt at følge navngivningsforslaget.
Således kom den 274.301ste banebestemte asteroide til at hedde Wikipedia, officielt: (274301) Wikipedia.

Kilder 

Asteroidebælte asteroider
Andrusjivka astronomiske observatorium

Andrusjivka astronomiske observatorium (, ) er et privat astronomisk observatorium i den sydlige udkant af byen Andrusjivka, Zjytomyr oblast, Ukraine, cirka 116 km vsv for Kyiv. Det blev grundlagt i 2001 af den ukrainske astronom Jurij Ivasjtjenko, der i øvrigt er født samme dag som Jurij Gagarin blev det første menneske i rummet (12. april 1961), hvorfor hans forældre valgte at give ham det samme navn.

Observatoriet har IAU-observatoriekoden A50.

Kendte opdagelser 
Pr. september 2012, er mere end 89 asteroider blevet opdaget fra Andrusjivka observatoriet. Heraf har tre fået tildelt officielle navne:
 (133293) Andrushivka – opdaget den 18. september 2003, er en hovedbælteasteroide, der senere blev opkaldt efter byen (bemærk bynavnet er i engelsk translitteration).
 (175636) Zvyagel – asteroiden blev opdaget den 17. oktober 2007. Den ukrainske digter Lesia Ukrajnkas fødeby Zvjahel, havde 750 års fødselsdag, og i den anledning valgte man at opkalde asteroiden efter byens historiske navn Zvyahel.
 (274301) Wikipedia – Opdaget den 25. august 2008. På forslag fra et bestyrelsesmedlem af ukrainsk Wikipedia blev asteroiden opkaldt efter onlineencyklopædien Wikipedia.

Kilder 

Bygninger, konstruktioner og anlæg i Ukraine
Astronomiske observatorier
Northern Counties East Football League

Northern Counties East Football League er en engelsk fodboldliga, der blev grundlagt i 1982 som en fusion af Yorkshire League og Midland League. Ligaen har to divisioner, Premier Division og Division One, som befinder sig på niveau 9 og 10 i det engelske ligasystem. Siden 2011–12 har ligaen være sponsoreret af Baris.

Fra 1982 til 2007 var ligaen vært for verdens ældste lokalopgør mellem verdens to ældste klubber, Sheffield FC og Hallam FC. Hallam FC's hjemmebane, Sandygate Road er optaget i Guinness Rekordbog som "Verdens ældste hjemmebane". Et andet af verdens ældste hold, Brigg Town, som har hjemme i Brigg ved Scunthorpe, har også spillet i ligaen.

Vinderen af Premier Division kan blive rykket op i Northern Premier League, forudsat at klubben opfylder forbundets krav til stadionfaciliteter. Hvid vinderne ikke opfylder kravene, kan oprykningspladsen gå videre til holdet på andenpladsen i divisionen. De to lavest placerede hold i Premier Division bliver ved sæsonens afslutning rykket ned i Division One, mens de to bedste hold i Division One bliver rykket op i Premier Division. De lavest placerede hold i Division One kan blive rykket ned til en division på niveau 11 i ligaystemet, men de seneste sæsoner har der ikke altid været nedrykning på grund af ledige pladser i Division One.

Vinderne af Central Midlands League North Division, Humber Premier League Premier Division, Sheffield & Hallamshire County Senior League Premier Division, West Yorkshire League Premier Division og East Midlands Counties League er berettiget til oprykning til Northern Counties East League, afhængig af holdenes geografiske placering.

Struktur 
Ligaens struktur har varieret over tiden:
1982–84: Premier Division, Division One (North), Division One (South), Division Two (North), Division Two (South)
1984–85: Premier Division, Division One (North), Division One (Central), Division One (South)
1985–86: Premier Division, Division One, Division Two, Division Three
1986–91: Premier Division, Division One, Division Two
1991–nu: Premier Division, Division One

Mestre

Ligacupturneringer 
Ligaen har tre cupturneringer:
 League Cup har deltagelse af alle holdene i ligaen.
 Wilkinson Sword Trophy er kun for holdene i Division One.
 President's Cup er åben for hold, der sluttede i top 8 i sin division den forrige sæson, forudsat at holdet stadig spiller i ligaen.

Vindere

Kilder / eksterne henvisninger 
Biras Northern Counties East Football League 
Football Club History Database - Northern Counties East Football League

Fodboldligaer
Fodbold i England
Etableret i 1982
BMW E63/E64

BMW E63 var en coupé i BMWs 6-serie. Bilen var baseret på platformen fra 5-serien (E60) og blev præsenteret på Frankfurt Motor Show i august 2003 som efterfølger for den allerede i midten af 1999 udgåede 8-serie (E31).

Betegnelsen "6-serie" stammede fra den i foråret 1989 udgåede modelserie E24. Samtlige versioner af E63 kunne fra april 2004 også fås som cabriolet under den interne betegnelse E64.

I juli 2010 indstilledes produktionen af 6-serien. Efterfølgeren F12 kom på markedet i foråret 2011 som cabriolet, og som coupé i efteråret samme år.

Motorer

Alpina

Facelift 

Den 24. september 2007 kom den faceliftede 6-serie på markedet. Derudover introduceredes to nye motorer:
 En sekscylindret benzinmotor med direkte indsprøjtning og 200 kW (272 hk) fra 3- og 5-serien samt
 En sekscylindret biturbodieselmotor fra 335d hhv. 535d med 210 kW (286 hk). Denne motor gav bilen en accelerationstid fra 0 til  på under seks sekunder.

V8-motoren blev kun lidt modificeret, men brugte nu fem procent mindre brændstof på grund af den nu monterede "EfficientDynamics"-pakke. Ud over motorerne blev også det ind- og udvendige design let modificeret.

Eksterne henvisninger 

E63/E64
Øvre mellemklassebiler
Coupéer
Cabrioleter
Baghjulstrukne biler
Biler introduceret i 2003
Biler fra 2000'erne
Biler fra 2010'erne
Noctivagus

Noctivagus er en portugisisk rockgruppe dannet i 1994. Gruppen bliver ofte kaldt et goth band.
 
Navnet er taget fra latin. Noctivagus er anført af den letgenkendelige forsanger Lino Átila, der har fungeret som frontmand siden bandets begyndelse.

Nuværende medlemmer 
 Lino Átila – Vokal
 Lady Miss Kill – Trommer
 Fernando N. – Bas
 Nuno D`Ávila – Guitar

Diskografi 
 1995 Almas Ocultas
 1998 Imenso
 2003 After the Curse
 2005 Transmission
 2010 Pilgrim Dimension
 2011 Ecos da Noite

Litteratur 
 “Music To die For”, Cherry Red Books, (2009),

Referencer 
 Music World Radio Top 20 http://musicworldradio.podomatic.com/
Noter

Eksterne henvisninger 

 Noctivagus
 Noctivagus en Discogs

Rockgrupper fra Portugal
Trygve Bull

Trygve Friis Bull (født 13. august 1905 i Kristiania, død 16. marts 1999 i Oslo) var en norsk historiker, filolog og socialistisk politiker. Han deltog i Mot Dag-gruppen. Under 2. Verdenskrig sad han i tysk fangenskab. Fra 1950'erne var han aktiv i norsk sprogdebat, hvor han stod på samnorsks side, og var medlem af det norske sprognævn fra starten i 1952. 

Han sad i Stortinget for Arbeiderpartiet. Han var en engageret EF-modstander, og efter EF-afstemningen valgte han at gå ud af Arbeiderpartiet til fordel for Sosialistisk Valgforbund, senere Sosialistisk Venstreparti, hvor han var medlem af hovedbestyrelsen i perioden 1973-1975. Trygve Bull var bror til Brynjulf Bull. Han er hædret med ridderudmærkelse i Hans Majestet Pinnsvinets orden for sin indsats for Studentersamfundet i Bergen.

Eksterne henvisninger 

Stortinget.no - Biografi

Selvbiografer fra Norge
Personer fra Oslo
Historikere fra Norge
Politikere fra Norge
Socialister fra Norge
Filologer fra Norge
Pierre Charron

Pierre Charron (født 1541, død 16. november 1603) var en fransk teolog og filosof.

Charron var oprindeligt jurist, dernæst præst, og levede mest i Bordeaux, hvor han plejede venskab med Michel de Montaigne, og vakte megen opsigt ved sine skrifter, især De trois vérités (1595), der er en apologi for den katolske kirke, polemisk imod rotestanterne, og Réfutation des hérétiques (1600), der udfører polemikken videre.

Størst betydning fik dog hans Traité de la sagesse (1596), gennemtrængt af oprigtig sandhedskærlighed, men i sin filosofiske naturalisme alt andet end ortodoks og derfor ilde set af kirken.

Litteratur 
 Liebscher, Charron und seine Werk: De la sagesse, Leipzig, 1890.
 Tullio Gregory, "Pierre Charron's Scandalous Book", p. 87-110 in: Michael Hunter & David Wootton (eds.), Atheism from the Reformation to the Enlightenment, Clarendon Press, Oxford, 1992. .

Teologer fra Frankrig
Filosoffer fra Frankrig
Faglitterære forfattere fra Frankrig